arnastofnun/IGC-2024 huggingface dataset:
H.C. Andersen

Hans Christian Andersen, betur þekktur sem H.C. Andersen, (2. apríl 1805 – 4. ágúst 1875), var danskt skáld og rithöfundur sem þekktastur er fyrir ævintýri sín, þá sérstaklega „Prinsessuna á bauninni“ og „Litlu hafmeyjuna“. Ævintýri hans hafa verið þýdd á mörg tungumál.

Ævisaga.

Hans Christian Andersen fæddist árið 1805 í Óðinsvéum í Danmörku. Flest allar enskar uppsprettur nota nafnið „Hans Christian Andersen“ en í Danmörku og í öðrum löndum í Skandinavíu er notað eingöngu „H.C. Andersen.“ Nafnið hans er hefðbundið danskt nafn og er notað sem einfalt nafn, þó að það sé upphaflega samsetning tveggja einstakra nafna.

Faðir Andersens hélt víst að hann tilheyrði aðlinum. Amma hans sagði honum að fjölskyldan hefði einhvern tíma verið af æðri þjóðfélagsstétt.

Ævintýri.

Meðal þekktustu ævintýra hans eru "Eldfærin" og "Prinsessan á bauninni" (1835), "Litla hafmeyjan" og "Nýju fötin keisarans" (1837), "Litli ljóti andarunginn" (1843), "Snædrottningin" (1844), "Litla stúlkan með eldspýturnar" (1845) og "Hans klaufi" (1855). Ævintýrin hafa verið þýdd yfir á mörg tungumál.

Ævintýri Andersens.

Árið 1835 kom fyrsta ævintýrið eftir hann út. Ævintýrin voru ekki mikils metin í fyrstu og seldust illa. Önnur verk eftir hann voru þó vinsæl, þ.e. skáldverkin O.T. (1836) og Kun en Spillemand (1837).
The Perseus Project

The Perseus Project (sem er enska fyrir Perseifs verkefið) er verkefni, sem unnið er að í Tufts University og felst í því að gera aðgengilegar á stafrænu formi mikilvægar heimildir í húmanískum fræðum. Verkefninu er stýrt af fornfræðideildinni.

Verkefnið var sett á laggirnar árið 1987 en þá var hafist handa við að safna efni er varðaði rannsóknir á Grikklandi hinu forna. Tveir geisladiskar hafa verið gefnir út og árið 1995 var sett upp vefsíða, sem hýsir nú Perseus Digital Library. Frá því að verkefnið hófst er það búið að vinda upp á sig; nú er safnað textum á grísku og latínu, enskum textum frá endurreisnartímanum, ritgerðum Edwins Bolles og efni er varðar sögu Tufts University.

Yfirritstjóri verkefnisins er Gregory Crane.
4. október

4. október er 277. dagur ársins (278. á hlaupári) samkvæmt gregoríska tímatalinu. 88 dagar eru eftir af árinu.

Atburðir.
Með allt á hreinu

Tónlistar-og grínmyndin Með allt á hreinu fjallar um hljómsveitirnar Stuðmenn og Gærurnar (réttu nafni Grýlurnar), ástir og afbrýði meðlima þeirra og spaugilegar uppákomur í ferðalagi þeirra um Ísland. Myndin heldur aðsóknarmeti í kvikmyndahúsum á Íslandi.

Framhaldsmyndarnar Hvítir mávar kom út 1985 og Í tak við tíman kom út árið 2004.
Sólstafir (hljómsveit)

Sólstafir er íslensk þungarokks- eða post-metal-sveit sem stofnuð var árið 1995.

Söguágrip.

Sólstafir var stofnuð af þremur vinum, þeim Aðalbirni Tryggvasyni, Halldóri Einarssyni og Guðmundi Óla Pálmasyni í Janúar árið 1995. Seinna sama ár hljóðritaði hljómsveitin fyrstu hljóðsnældu sína "Í norðri" og við enda ársins tók hún upp seinni hljóðsnældu sína "Til Valhallar". Sólstafir voru þá undir miklum svartmálmsáhrifum Þegar leið á tíunda áratuginn jukust vinsældir sveitarinnar í Evrópu og hljómsveitin fór í hljómleikaferðalag um álfuna. Þegar þarna var komið hafði hljómsveitin breytt tónlistarstefnu sinni, látið af þyngri stíl og farið í meiri tilraunamennsku. Lagið "Fjara" náði talsverðum vinsældum.

Árið 2015 var Guðmundi Óla Pálmarssyni, trommara, vikið úr sveitinni. Guðmundur birti yfirlýsingu vegna þessa á netinu
16. október

16. október er 289. dagur ársins (290. á hlaupári) samkvæmt gregoríska tímatalinu. 76 dagar eru eftir af árinu.

Atburðir.
Þjappað mengi

Þjappað mengi er mengi í grannrúmi, sem hefur ákveðinn, mikilvægan eiginleika, ekki síst í firðrúmum.

Mengi kallast þjappað ef að það uppfyllir annað hvort:

Þessi tvö skilyrði eru jafngild í firðrúmi en seinna skilyrðið er notað sem skilgreining á þjöppuðu mengi í

grannrúmi. Jafnframt leiða þau af sér að mengið er lokað og takmarkað. Í formula_1 er það nægjanlegt að mengi sé lokað og takmarkað til þess að það sé þjappað, en fyrir almenn firðrúm er það fremur sjaldgæft.
Nikulás Kópernikus

Nikulás Kópernikus (19. febrúar, 1473 – 24. maí, 1543) var pólskur stjörnufræðingur sem fyrstur lagði fram nútíma útgáfu tilgátunar um að jörðin snerist í kringum sólina, og var sú kenning nefnd sólmiðjukenningin og birti Kópernikus hana í bók sinni "Um snúninga himintunglanna". Hann fæddist í borginni Toruń í Prússlandi sem þá var undir konungsveldi Póllands.

Kópernikus var mikill fræðimaður, en hann nam ásamt stjörnufræði meðal annars stærðfræði, læknisfræði og hagfræði. Sólmiðjukenning hans markaði tímamót í framfarasögunni og voru störf hans útfærð af Galíleó Galílei og Jóhannes Kepler, síðar var sólmiðjukenningin svo sönnuð af Isaac Newton.
Hofshreppur (A-Skaftafellssýslu)

Hofshreppur var hreppur í Austur-Skaftafellssýslu, kenndur við bæinn Hof í Öræfum.

Hinn 6. júní 1998 sameinaðist Hofshreppur Borgarhafnarhreppi, Hornafjarðarbæ og Bæjarhreppi undir merkjum "sveitarfélagsins Hornafjarðar".
Remanufacture - Cloning Technology

Remanufacture - Cloning Technology er breiðskífa frá hljómsveitinni Fear Factory frá árinu 1997. Platan er endurhljóðblöndun á fyrri plötu sveitarinnar Demanufacture sem kom út 1995. Árið 2005 voru plöturnar endurútgefnar saman í tvöfaldri útgáfu.
28. október

28. október er 301. dagur ársins (302. á hlaupári) samkvæmt gregoríska tímatalinu. 64 dagar eru eftir af árinu.

Atburðir.
Saint-Dié-des-Vosges

Saint-Dié-des-Vosges er borg í Lorraine í norðausturhluta Frakklands. Fólksfjöldi árið 1999 var 22.569 og heildarflatarmálið borgarinnar er 46,15 km². Íbúar borgarinnar eru kallaðir "Déodatiens".

Vinabæir.

Eftirfarandi borgir eru vinabæir Saint-Dié-des-Vosges :
Bassi (söngrödd)

Bassi er karlmanns söngrödd. Hún er dýpsta röddin í blönduðum kór. Dæmigert raddsvið bassa er frá í kringum E sem er á fyrstu aukalínu fyrir neðan nótnastrengi í f-lykil. og upp á e' sem er á annarri aukalínu fyrir ofan nótnastrengi í F-lykli. Bassapartar eru nánast undantekningarlaust skrifaðir í F-lykli.

Þekktasti bassasöngvari Íslands er Kristinn Sigmundsson.
9. nóvember

9. nóvember er 313. dagur ársins (314. á hlaupári) samkvæmt gregoríska tímatalinu. 52 dagar eru eftir af árinu.

Atburðir.
Kimono (hljómsveit)

Kimono er íslensk hljómsveit sem gaf fyrst frá sér efni árið 2002 á samnefndri smáskífu. Eftir það má segja að leiðin hafi legið upp. Þeir hafa gefið út tvo stærri diska eftir það; Mineur-Aggresif árið 2003 og Arctic Death Ship árið 2005. Kimono hafa undanfarið túrað víða um Evrópu og virðast áheyrendum líka vel það sem þeir sjá og heyra.

Útistöður.

Þeir lentu í útistöðum við annað þýskt band seinnihluta ársins 2005 sem kallaði sig einnig Kimono, í Berlín í Þýskalandi. Meðlimir þess höfðu farið á netið og fundu aðeins eitt band sem hét Kimono í Bandaríkjunum og hugsuðu sem svo að þessi íslenska Kimono næði aldrei til Þýskalands, hvað þá til Berlín. Svo sáu þeir að íslenska Kimono sveitin væri á leiðinni til Berlín og settu sig í samband við lögfræðing og kærðu þá fyrir að „stela“ nafninu sínu, þannig að íslenska Kimono réð lögfræðing og töluðu lögfræðingar hljómsveitana tveggja saman. Þar sem íslenska Kimono var búin að gefa út tvær plötur sem fengu þónokkra umfjöllun í Þýskalandi unnu þeir málið.

Meðlimir.

Þráinn Óskarsson lék á trommur með hljómsveitinni á tímabili.
21. nóvember

21. nóvember er 325. dagur ársins (326. á hlaupári) samkvæmt gregoríska tímatalinu. 40 dagar eru eftir af árinu.

Atburðir.
Örvhentur

Örvhentir eru þeir nefndir sem nota vinstri höndina sem aðalhönd, öfugt við rétthenta sem nota hægri höndina. Um 13% jarðarbúa eru örvhentir. Rannsóknir hafa sýnt að örvhentir hafa betra minni en rétthentir, en að hinir síðarnefndu eru rökrænni í hugsun. Þetta hefur með sérhæfingu heilahvelana að gera.

Sökum þess hve hlutfallslega fáir eru örvhentir eru flest verkfæri ætluð rétthendum, en þó eru til verslanir sem sérhæfa sig í hlutum fyrir örvhenta.

Þekktir örvhentir einstaklingar.

Margir frægir einstaklingar hafa verið og eru örvhentir.
Rán

Rán hefur ýmsar merkingar:
Josquin Des Prez

Josquin Des Prez (u.þ.b. 1450 til 1455 - 27. ágúst 1521) var fransk- flæmskt tónskáld á endurreisnartímanum. Hann var frægasta evrópska tónskáldið á milli Guillaume Dufay og Palestrina og er vanalega talinn mikilvægur í tengslum við niðurlenska skólann. Vinsældir hans stöfuðu ekki aðeins af því að hann var eitt mest menntaða, hæfileikaríkasta og frumlegasta tónskáld síns tíma, en vegna þess hversu hæfileikaríkur hann var í því að sameina hinar ýmsu vinsælu tónsmíðaaðferðir síns tíma. Hann samdi aðallega trúarlega tónlist, en þó nokkuð af chansonum sem sumir eru enn sungnir reglulega í dag.
2. desember

2. desember er 336. dagur ársins (337. á hlaupári) samkvæmt gregoríska tímatalinu. 29 dagar eru eftir af árinu.

Atburðir.
Sveitarstjórnarkosningar á Íslandi 2006

Sveitarstjórnarkosningar á Íslandi 2006 voru haldnar 27. maí 2006 en framboðsfrestur rann út 6. maí. Kosið var til sveitarstjórnar í 79 sveitarfélögum, þar af 60 með listakosningu og 19 með óbundinni kosningu. Sjálfkjörið var í tveimur sveitarfélögum, Breiðdalshreppi og Tjörneshreppi, þar sem einungis einn listi bauð fram á hvorum stað.

Óbundin kosning fór fram í sveitarfélögunum Skorradalshreppi, Helgafellssveit, Eyja- og Miklaholtshreppi, Reykhólahreppi, Súðavíkurhreppi, Árneshreppi, Kaldrananeshreppi, Skagabyggð, Akrahreppi, Grímseyjarhreppi, Hörgárbyggð, Svalbarðsstrandarhreppi, Grýtubakkahreppi, Skútustaðahreppi og Svalbarðshreppi, þannig að í þessum sveitarfélögum voru allir kjósendur í framboði sem ekki höfðu skorast undan endurkjöri, en það geta þeir einir, sem sátu í sveitarstjórn á síðasta kjörtímabili.

216.191 manns voru á kjörskrá fyrir kosningarnar, eða 5,5% fleiri en í kosningunum 2002, þar af voru 4.468 erlendir ríkisborgarar.

Kosningarnar voru athyglisverðar að því leyti að landsmálaflokkarnir buðu nú fram undir eigin nafni á fleiri stöðum en áður. Í Reykjavík buðu Vinstri hreyfingin - grænt framboð, Framsóknarflokkurinn og Samfylkingin nú fram sitt í hvoru lagi, en höfðu áður boðið þrisvar fram saman undir merkjum Reykjavíkurlista. Af landsmálaflokkunum voru það einkum Vinstri-grænir og Frjálslyndi flokkurinn sem bættu nokkuð við sig fylgi og fengu fulltrúa á stöðum þar sem þeir höfðu engan fyrir.
Haf

Haf eða sjór er samfelld vatnslausn sem þekur meirihluta yfirborðs jarðar eða 71%. Selta sjávar er um 3,5%, mestmegnis vegna borðsalts (natríumklóríðs). Talið er að allt líf hafi hafist í vatni en sumar lífverur byrjuðu síðar að færa sig upp á yfirborðið og af þeim er talið að líf á yfirborðinu sé komið. Sjór er samt ennþá heimkynni allflestra lífvera á jörðinni en þar má t.d. finna spendýr svo sem hvali og seli og aragrúa fiska og margt fleira. Um 60-70% súrefnis verður til fyrir tilstilli ljóstillífunar í plöntusvifi og þara sem finna má í hafinu.

Sjórinn hagar sér að mörgu leyti eins og andrúmsloft jarðar, hreyfingar og breytingar í loftslagi og höfum eru afar tengd. Vindar valda hreyfingu á hafinu og í þeim myndast hafstraumar. Öldurnar sem myndast vegna þessara hreyfinga spila stóran þátt í mótun jarðar, þ.e. þegar öldur brotna á ströndum brjóta þær niður berg o.s.frv. Veðurbreytingar eru meiri og ofsafengnari yfir hafi en á landi þar sem hitabreytingar eru örari. Annað afl sem hefur mikil áhrif á höfin er aðdráttarafl tungls og sólar, en áhrif þess veldur svokölluðum sjávarföllum.

Sjónum er venjulega skipt í fimm úthöf, þ.e. Atlantshaf, Kyrrahaf, Indlandshaf, Norður-Íshaf og Suður-Íshaf en þau skiptast síðan í minni flóa og höf. Þar sem höfin mæta eyjaklösum og meginlöndum verða til jaðarhöf og innhöf. Minni hlutar hafs þar sem það mætir landi eru kallaðir sjór, sund, vík, vogur, flói og fjörður. Manngerðir skipaskurðir, eins og Súesskurðurinn og Panamaskurðurinn, eru gerðir til að tengja saman hafsvæði.

Ísland liggur á mörkum þriggja hafa: Grænlandshafs, Íslandshafs og Noregshafs.
Heklugos árið 1158

Heklugosið árið 1158 er annað gos í Heklu á sögulegum tíma, en það fyrsta þar sem hraunframleiðsla á sér stað. Gjóskulagið sem myndaðist við gosið er einungis nýlega þekkt og er stefna gjóskugeirans í norðaustur. Í gosinu er áætlað að myndast hafi 0,33 km³ af gjósku (reiknað sem nýfallinn gjóska). Jarðefnafræðileg samsetning gjóskunnar er talsvert frábrugðin gjóskunni frá gosinu árið 1104 en kísilinnihaldið er um 67-68%.
Bjarg

Bjarg getur átt við eftirfarandi:
Cornelius Nepos

Cornelius Nepos (um 100-24 f.Kr.) var rómverskur rithöfundur og sagnaritari. Hann var sagður hafa fæðst í Hostilia, þorpi í Galliu Cisalpinu skammt frá Verona. Gallískur uppruni hans er staðfestur af Ausoniusi og Plinius eldri kallar hann "Padi accola" (þann sem býr við ána Pó, "Naturalis Historia" III.22). Hann var vinur Catullusar, sem tileinkaði honum ljóð (I.3), Ciceros og Titusar Pomponiusar Atticusar. Evsebíos segir hann hafa verið á lífi á fjórða ári valdatíma Ágústusar en þá mun hann fyrst hafa farið að fá lof fyrir skrif sín. Plinius eldri getur þess að hann hafi látist á valdatíma Ágústusar ("Naturalis Historia" IX.39, X.23).

Rit.

"Chronica", sem Catullus virðist vísa til í tileinkun sinni á ljóði sínu til Neposar. Ausonius getur verksins einnig í 16. bréfi sínu til Probusar og það gerir Aulus Gellius einnig í "Noctes Atticae" ("Attískar nætur") (XVII.21). Talið er að ritið hafi verið í þremur bókum.

"Exemplorum libri". Charisius vísar í aðra bók verksins og Aulus Gellius í fimmtu bók þess (VI.18, 19).

"De Viris Illustribus" ("Um fræga menn"). Aulus Gellius endursegir sögu um Cato úr þessu riti (IX.8).

"De Vita Ciceronis" ("Um ævi Ciceros"). Aulus Gellius leiðréttir villu í verkinu (XV.28).

"Epistulae ad Ciceronem" ("Bréf til Ciceros"). Útdráttur úr verkinu er varðveittur hjá Lactantiusi ("Divinarum Institutionem Libri Septem" III.15). Óljóst er hvort verkið var nokkurn tímann gefið út formlega.

Plinius yngri minnist á kvæði eftir Nepos og Nepos minnist sjálfur á eigið verk, "De Historicis", í ævisögu sinni um Dion. Hann minnist einnig á lengri ævisögu Catos í lok þeirrar ævisögu sem varðveitt er um ævi Catos og segir að hún hafi verið rituð að beiðni Titusar Pomponiusar Atticusar.

Eina rit Neposar sem er varðveitt er "Excellentium Imperatorum Vitae" ("Ævisögur framúrskarandi herforingja"), sem kom í leitirnar á valdatíma Theodosiusar I og var talið vera eftir málfræðinginn Amelius Probus, sem færði það keisaranum með tileinkun á latínu í bundnu máli. Hann hélt því fram að verkið væri eftir móður sína eða föður sinn (handritum ber ekki saman) og afa sinn. Þrátt fyrir augljósar spurningar (eins og vhers vegna formálinn ávarpar einhvern sem heitir Atticus fyrst verkið átti að vera tileinkað Theodosiusi) virðist enginn hafa dregið í efa að Probus væri höfundur þess. Pétur Cornerus uppgötvaði um síðir ævisögur Catos og Atticusar í handritum að bréfum Ciceros. Hann bætti þeim við ævisögurnar sem þegar voru þekktar, þrátt fyrir að rithöfundurinn segist sjálfur vera samtímamaður og vinur Atticusar og handritin hafi borið titilinn "E libro posteriore Cornelii Nepotis" („úr síðustu bók Corneliusar Neposar“). Útgáfa Dionysiusar Lambinusar frá árinu 1569 hafði skýringar sem sýndu á stílfræðilegum grundvelli að ritið var eftir Nepos og engan annan. Fræðimenn hafa síðan mildað þetta sjónarmið, þeir fallast á rök Lambinusar sem sýna að verkið sé eftir Nepos en nú er talið að Probus hafi líklega stytt ævisögurnar þegar hann bætti við tileinkun sinni til Theodosiusar. "Ævisaga Atticusar" er á hinn bóginn talin vera eftir Nepos einan.
Mastodon

Mastodon er bandarísk hljómsveit frá borginni Atlanta í Georgíu. Oftast er talað um að Mastodon spili "heavy metal" en ekki er ljóst hvaða undirflokki hljómsveitin tilheyrir. Stíll sveitarinnar einkennist af þungum og oft á tíðum teknískum gítarleik, flóknum og jazz-skotnum trommuleik, drynjandi bassa og rifnum söng. Áhrif eru frá framsæknu rokki, þrassi, pönki og rokki.

Saga sveitarinnar.

Mastodon var stofnuð árið 1999 þegar Brann Dailor og Bill Kelliher, fyrrverandi meðlimir Today is the Day og Lethargy, fluttu til Atlanta og hittu Troy Sanders, fyrrverandi meðlim Four Hour Fogger og Social Infestation, og Brent Hinds, fyrrverandi meðlim Four Hour Fogger. Sveitin hljóðritaði "demo" árið 2000 sem er oftast kallað „9 song demo“. Á þeim upptökum syngur Eric Saner, sem var söngvari sveitarinnar um skamma hríð þegar hún var að byrja. Eftir að sveitin hafði tekið upp annað demo sem kom út á 7" mynddisk hjá plötufyrirtækinu Reptilian Records skrifaði sveitin undir plötusamning við plötufyrirtækið Relapse Records árið 2001.

Sama ár gaf sveitin út sína fyrstu opinberu útgáfu, þröngskífuna Lifesblood og fylgdu henni eftir árið 2002 með breiðskífunni Remission. Lagið March of the Fire Ants náði töluverðum vinsældum.

Árið 2004 gaf sveitin svo út þemaplötuna Leviathan sem er byggð á Moby Dick, skáldsögu eftir Herman Melville. Platan hlaut mikið lof og var valin plata ársins 2004 af tímaritunum Revolver, Kerrang!, og Terrorizer. Sveitin skrifaði svo undir samning við Warner Music. Árið 2006 var 9 song demo endurútgefið af Relapse Records undir nafninu „The Call of the Mastodon“. Auk þess gaf sveitin út DVD-mynddisk sem bar heitið „The Workhorse Chronicles“. Mynddiskurinn inniheldur heimildarmynd um sögu sveitarinnar, tónleikaupptökur og tónlistarmyndbönd. Nýjasta platan þeirra, Blood Mountain, kom út árið 2006 við góðar undirtektir gagnrýnenda. Sveitin flutti lagið Orion á plötunni sem er plata gefin út af Kerrang! til heiðurs Metallica.

En Mastodon túraði með Metallica í kjölfarið og Slayer síðar.

Á plötunni "Crack the Skye" gerði hljómsveitin ýmsar framsæknar tilraunir eins og að leyfa Brann Dailor trommara að syngja. Þeir komu fram hjá David Letterman og fluttu lagið "Oblivion" af plötunni. Árið 2018 fékk bandið Grammy verðlaun fyrir besta flutning á þungarokki fyrir "Sultan's Curse" af plötunni "Emperor of Sand".

Mastodon hefur spilað á Íslandi árin 2003 og 2015.
Heklugos árið 1510

Heklugos árið 1510 er mjög sambærilegt við Heklugos árið 1947. Sprengikrafturinn var þó líklega meiri í þessu gosi. Gjóskan barst til suðausturs. Kísilinnihald gosefna er um 62% (wt SiO2) og er jarðefnafræðileg samsetning gjóskunnar nánast alveg eins og gjóskunnar frá gosinu árið 1947. Gjóska frá þessu gosi hefur fundist bæði í Skotlandi og á Írlandi.
13. desember

13. desember er 347. dagur ársins (348. á hlaupári) samkvæmt gregoríska tímatalinu. 18 dagar eru eftir af árinu.

Atburðir.
Joe Jackson

Joe Jackson (f. 11. ágúst 1954) er breskur tónlistarmaður sem einkum er þekktur fyrir smellina „Is She Really Going Out With Him?“ frá 1979, „Stepping Out“ 1982, „Breaking Us In Two“ 1983 og „You Can't Get What You Want (Till You Know What You Want)“ 1984. Hann sló fyrst í gegn með breiðskífunni "Look Sharp!" sem kom út 1979. Hann hefur síðustu ár verið ötull baráttumaður gegn reykingabönnum bæði í Bretlandi og Bandaríkjunum.
Bókmenntaverðlaun starfsfólks bókaverslana

Bókmenntaverðlaun starfsfólks bókaverslana eru bókmenntaverðlaun sem veitt eru af Félagi starfsfólks bókaverslana í desember á hverju ári. Verðlaunin voru fyrst veitt árið 2000 sama ár og félagið var stofnað. Verðlaunin eru veitt í miðju jólabókaflóðinu og vekja vanalega mikla athygli.

Tilnefndar eru þrjár bækur í sjö flokkum og er sú besta af þremur skreytt með sérstökum borða og þannig auðkennd í bókaverslunum.

Félag starfsfólks bókaverslana veitir einnig verðlaunin Lóð á vogarskál íslenskra bókmennta á Viku bókarinnar.

Vinningshafar.

2020.

BESTA ÍSLENSKA SKÁLDSAGAN

Ólafur Jóhann Ólafsson: Snerting

BESTA SKÁLDSAGAN Í ÍSLENSKRI ÞÝÐINGU

J.M. Coetzee: Beðið eftir barbörunum. Rúnar Helgi Vignisson þýddi.

BESTA LJÓÐABÓKIN

Brynjólfur Þorsteinsson: Sonur grafarans

BESTA UNGLINGABÓKIN

Hildur Knútsdóttir: Skógurinn

BESTA ÆVISAGAN

Gunnhildur Arna Gunnarsdóttir: Berskjaldaður. Barátta Einars Þórs fyrir lífi og ást

BESTA FRUMSAMDA BARNABÓKIN

Lóa Hlín Hjálmtýsdóttir: Grísafjörður

BESTA ÞÝDDA BARNABÓKIN

Tove Jansson: Múmínálfarnir, stórbók, þriðja bindi. Guðrún Jarþrúður Baldvinsdóttir, Steinunn Briem og Þórdís Gísladóttir þýddu.

BESTA HANDBÓKIN/FRÆÐIBÓKIN

Erla Hulda Halldórsdóttir, Kristín Svava Tómasdóttir, Ragnheiður Kristjánsdóttir og Þorgerður H. Þorvaldsdóttir: Konur sem kjósa - aldarsaga
Full Force Galesburg

Full Force Galesburg er hljómplata með hljómsveitinni The Mountain Goats. Platan inniheldur lög samin og spiluð af John Darnielle. Flest lögin eru flutt af John sem syngur og spilar á gítar og eru þau tekin upp á hljóðsnælduupptökutæki. Þó eru tvö lög sem má heyra fiðlutóna og einnig hjálpar Peter Hughes, úr Nothing Painted Blue, til í nokkrum lögum.
26. desember

26. desember er 360. dagur ársins (361. á hlaupári) samkvæmt gregoríska tímatalinu. 5 dagar eru eftir af árinu. Annar í jólum.

Atburðir.
1384

Árið 1384 (MCCCLXXXIV í rómverskum tölum)

Á Íslandi.

Fædd

Dáin

Erlendis.

Fædd

Dáin
1343

Árið 1343 (MCCCXLIII í rómverskum tölum)

Á Íslandi.

Fædd

Dáin

Erlendis.

Fædd

Dáin
1348

Árið 1348 (MCCCXLVIII í rómverskum tölum)

Á Íslandi.

Fædd

Dáin

Erlendis.

Fædd

Dáin
1330

Árið 1330 (MCCCXXX í rómverskum tölum)

Á Íslandi.

Fædd

Dáin

Erlendis.

Fædd

Dáin
Gregory Nagy

Gregory Nagy (borið fram /nɑʒ/) er prófessor í fornfræði við Harvard-háskóla fæddur Búdapest, Ungverjalandi 22. október 1942. Nagy er sérfræðingur um Hómer og forngrískan kveðskap. Nagy er þekktur fyrir að víkka út kenningu Milmans Parry og Alberts Lord um munnlegan kveðskap "Ilíonskviðu" og "Ódysseifskviðu". Hann er núverandi framkvæmdastjóri Center for Hellenic Studies, skóla sem Harvard rekur í Washington DC. Hann er Francis Jones prófessor í forngrískum bókmenntum og prófessor í almennri bókmenntafræði við Harvard.

Blaise Nagy, bróðir Gregorys, er einnig prófessor í fornfræði og kennir við College of the Holy Cross í Worcester í Massachusetts.
Einar H. Kvaran

Einar Hjörleifsson Kvaran (6. desember 1859 – 21. maí 1938) var rithöfundur, ritstjóri og þýðandi.

Einar fæddist í Vallanesi í Suður-Múlasýslu og ólst upp í Blöndudalshólum í Austur-Húnavatnssýslu og Goðdölum í Skagafirði en faðir hans, Hjörleifur Einarsson, var prestur á báðum þessum stöðum. Einar varð stúdent úr Lærða skólanum í Reykjavík 1881 og fór síðan til náms í Kaupmannahöfn og lagði þar stund á hagfræði við Hafnarháskóla en lauk ekki prófi. Eftir Kaupmannahafnarveruna var Einar lengi ritstjóri, fyrst í Winnipeg, þar sem hann átti þátt í stofnun bæði "Heimskringlu" og "Lögbergs", og síðan á Íslandi þar sem hann tók upp ættarnafnið Kvaran árið 1916. Hann var mikill spíritisti, átti þátt í að stofna Sálarrannsóknarfélag Íslands og var fyrsti ritstjóri tímaritsins "Morguns". Þegar Einar var í Kaupmannahöfn var raunsæisstefnan sem óðast að ryðja sér til rúms á Norðurlöndunum. Hann hreifst af stefnunni og gaf út tímaritið "Verðandi" 1882 með þremur félögum sínum þar sem þeir birtu eftir sig verk í anda hinnar nýju stefnu. Einar var mikilvirkur höfundur og skrifaði bæði skáldsögur og smásögur í raunsæislegum stíl.

Einar giftist Gíslínu Gísladóttur árið 1888. Meðal barna þeirra var Ragnar E. Kvaran, prestur og landkynnir. Meðal barnabarna þeirra voru Sigurð Arnalds, útgefandi og ritstjóri, Ævar Kvaran, leikari og Böðvar Kvaran, bókasafnari og bóksöguritari.
Dervish (hljómsveit)

Dervish er írsk þjóðlagahljómsveit sem hefur gefið út 10 hljómplötur. Hljómsveitin var stofnuð 1989 af þeim Liam Kelly, Shane Mitchell, Martin McGinley, Brian McDonagh og Michael Holmes. Hljómsveitin lenti í síðasta sæti Söngvakeppni evrópskra sjónvarpsstöðva 2007 með laginu „They Can't Stop The Spring“.
Kreari

Kreari (úr ensku: "Crayer") var lítið seglskip, um 30 tonna, með eitt rásegl sem algengt var að nota til vöruflutninga og úthafssiglinga í Norður-Atlantshafi á 14. og 15. öld. Skipið var breitt og óþjált í siglingu en með hlutfallslega mikla lestargetu.
Hásiglt skip

Hásiglt skip er stórt seglskip með hefðbundnum seglbúnaði og nær yfir jafnt skonnortur sem fullbúin skip eins og barkskip eða klippara. Hásigld skip eru með eitt eða fleiri toppsegl og toppstangir, ólíkt nútímaseglskútum. Hugtakið varð fyrst almennt með tilkomu árlegu siglingakeppninnar "Tall Ships' Races" sem er keppni á langri leið með sögulegum skipsgerðum.
Búlandshreppur

Búlandshreppur var hreppur í Suður-Múlasýslu. Hann varð til 15. apríl 1940 úr nyrsta hluta Geithellnahrepps, umhverfis kauptúnið Djúpavog.

Hinn 1. október 1992 sameinaðist Búlandshreppur Geithellnahreppi og Beruneshreppi undir nafninu "Djúpavogshreppur".